CELEX: 32012R0413
Language: sk
Date: 2012-05-15 00:00:00
Title: Vykonávacie nariadenie Komisie (EÚ) č. 413/2012 z  15. mája 2012 , ktorým sa mení a dopĺňa vykonávacie nariadenie (EÚ) č. 496/2011, pokiaľ ide o minimálny obsah benzoátu sodného ako kŕmnej doplnkovej látky v krmive pre odstavené prasiatka  Text s významom pre EHP

16.5.2012   
            
            
               SK
            
            
               Úradný vestník Európskej únie
            
            
               L 128/4
            
         VYKONÁVACIE NARIADENIE KOMISIE (EÚ) č. 413/2012
   z 15. mája 2012,
   ktorým sa mení a dopĺňa vykonávacie nariadenie (EÚ) č. 496/2011, pokiaľ ide o minimálny obsah benzoátu sodného ako kŕmnej doplnkovej látky v krmive pre odstavené prasiatka
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
   keďže:
   
               (1)
            
            
               Používanie benzoátu sodného, ktorý patrí do kategórie doplnkových látok „zootechnické doplnkové látky“, bolo vykonávacím nariadením Komisie (EÚ) č. 496/2011 (2) povolené na desať rokov ako kŕmna doplnková látka na použitie pri odstavených prasiatkach.
            
         
               (2)
            
            
               V súlade s článkom 13 ods. 3 nariadenia (ES) č. 1831/2003 navrhol držiteľ povolenia zmenu podmienok povolenia príslušnej látky znížením jej minimálnej koncentrácie z 99,9 % na 99,0 %, pokiaľ ide o používanie pri odstavených prasiatkach. K uvedenej žiadosti boli priložené príslušné podporné údaje.
            
         
               (3)
            
            
               Európsky úrad pre bezpečnosť potravín vo svojom stanovisku z 15. novembra 2011 dospel k záveru, že príslušná látka je bezpečná pre ľudí, cieľové druhy a životné prostredie a pri tých istých podmienkach používania, aké sa vzťahujú na súčasnú formulu, je jej používanie efektívne pri odstavených prasiatkach pri požadovanom minimálnom obsahu ≥ 99,0 % (3).
            
         
               (4)
            
            
               Podmienky stanovené v článku 5 nariadenia (ES) č. 1831/2003 sú splnené.
            
         
               (5)
            
            
               Vykonávacie nariadenie (EÚ) č. 496/2011 by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   V stĺpci 4 prílohy k vykonávaciemu nariadeniu (EÚ) č. 496/2011 sa slová „Benzoát sodný: ≥ 99,9 %“ nahrádzajú slovami „Benzoát sodný: ≥ 99,0 %“.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. mája 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Ú. v. EÚ L 134, 21.5.2011, s. 9.
   
      (3)  EFSA Journal (Vestník EFSA) 2011; 9(12):2443.